Esinemised basseini serval ja linnukaka peas. Holger Marjamaa ja Susanna Aleksandra seiklused maailma eri otstes - Eesti Päevaleht\nHolger Marjamaa esimesed mälestused Susannast puudutavad hoopis tema vanaema. „Mamma käis sõbrannadega mind baarides kuulamas ja alati olid lilled ka kaasas.” – „Õigupoolest käib siiamaani!” muheleb Susanna. Foto: Madis Veltman\n„Ema rääkis mulle mingist imepoisist, kes jõi kõigiga võrdselt rummikoolasid ja mängis Clazzis nagu vanakurat,” meenutab lauljanna Susanna Aleksandra esimest korda, kui ta kuulis Holger Marjamaast. Praeguseks on nad koos musitseerinud kümme aastat, millesse on mahtunud nii džässi kui ka korralikku Ladina-Ameerika kütet ja eri riikide lavasid. „Kui oled lahanud nii palju teemasid, muu hulgas sedagi, mis meid muusikas häirib, ja jagad ka muidu samu väärtusi, siis on hea ka koos muusikat teha,” tõdeb Holger.\nHomme on mõlemad Narvas Baltic Suni festivalil ja mängivad luksuslaeval Mojito. Sisuliselt on tegemist kodumaise ristlusega. Laev sõidab mööda Narva jõge edasi-tagasi, Holger ja Susanna mängivad hommikust saadik n-ö džässistandardeid ja omaloomingut. Kui viin jutuajamise veidratele juhtumistele, küsib Susanna alustuseks retooriliselt vastu: mis üldse kvalifitseerub sellise eluala puhul veidraks?\nHolger Marjamaa ja Susanna Aleksandra\nHolger meenutab eelmise aasta novembrit, kui trompetistist kursusevend kutsus ta New Yorki Manhattani südalinna keikka’le. „See pidi olema eriti uhkes kohas, kus on muu hulgas bassein. Reaalsuses tähendas see mingi restorani tagaruumi, kus oli tõepoolest sisuliselt terve tuba basseini täis. Tähendab, esinemiseks jäi meile kitsas ala, kuhu pidid peale meie mahtuma ka elektripillid. See oli küll võrdlemisi veider koht,” nendib Holger. Oma basseinilugu on ka Susannal: „Üks pool bigbändi oli ühel pool basseini, selle ees aga uhke lava, kus oli solist. Kujuta nüüd ette seda kaja. Ja ürita siis muusikuna aru saada, kus selle kõige keskel on bänd ja kus oled sina…”\nPaluti laulda Smilersit\nAeg-ajalt tuleb muusikutel ette ka ekspromptesinemisi. Hiljuti, kui Susanna reisis sõpradega Gruusias, sattusid nad klubisse, kus musitseerisid Gruusia klassikalise muusika õppejõud. „Öeldi, et nad oskavad mängida Eesti lugusid Smilersilt. Mind kui lauljat lükati lavale, mina jällegi puiklesin vastu, sest Smilersi lugusid ma tõesti laulda ei oska. Lava ise oli sisuliselt auk, kus ma seisin külmkappide vahel ja mõtlesin, mis võiks olla meie ühine keel, kui mina ei laula Smilersit ja nemad ei mängi džässi,” räägib Susanna.\n„Ma ei võta selliseid asju kunagi eksimistena. Mulle meeldib kingi kulutada ja vaadata, kuhu elu mind viib,” tõdeb Susanna Aleksandra.\nKäsile võeti hoopis prantsuse šansoonid. Sealsamas istus aga kamp prantslasi, kellel oli sinnamaani silmanähtavalt igav olnud ja kes sel hetkel üllatusest luksatasid, sest ühtäkki oli nendega samas ruumis 40-pealine eestlaste jõuk ja kõlama hakkasid prantsuskeelsed lood. „Neil läks siis ka peoks,” meenutab Susanna.\nKihvtimatest kohtadest, kuhu ta esinema on sattunud, nimetab Susanna Inglismaa lossi, mis nägi välja kui Buckinghami palee. „Kui esinesime, siis sõna otseses mõttes lendas mööda lossi sissesõitu kohale tüüp, kes kandis Supermani meenutavat jetsuit’i,” on ta siiani hämmingus. Ta on esinenud ka Soomes Kaamosjazzil, kuhu jõudmiseks pidi publik kilomeetri mäkke kõndima, et seal virmaliste taustal muusikat nautida. „Paar korda olen esinenud Peterburis Valgete Ööde svingifestivalil. Muusikuid veeti seal gaasiavariiautos. Alati kui oli vaja ummikutest läbi sõita, pandi sireen tööle,” pajatab Susanna.\nViimatistest käikudest meenutab ta seiklusi Roomas, linnas, mis tema sõnutsi „sisuliselt ei tööta”. Ühistransport ei funktsioneeri normaalselt, ükski graafik vett ei pea. Sellepärast sattusid nad sõpradega plaanitud kontserdile mineku asemel ühel päeval lihtsalt mööda Rooma tänavaid seiklema ja inimesi vaatama. „Ma ei võta selliseid asju kunagi eksimistena. Mulle meeldib kingi kulutada ja vaadata, kuhu elu mind viib,” tõdeb lauljanna.\nIstanbulis esinedes sattus seiklushimuline Susanna türklaste seltskonda, kelle inglise keel ei olnud parimate killast. „Are you boring?” uuris üks neist, tahtes teada, kas Susannal on igav, mitte kas ta ise on igav. Üks õhtu otsa vait olnud türklane tegi aga lõpuks suu lahti vaid selleks, et uurida, kas Susanna sooviks ehk türgi mehega abielluda. Ei soovinud.\nKord Soomes oli ta end klubis Juttutupa esinemiseks kenasti valmis seadnud: soeng, meik, kleit – kõik, mis komplekti kuulub. „Aga teel klubisse kakas lind mulle pähe…” Kuna ema oli talle ikka öelnud, et see toob õnne ja raha, ei tahtnud Susanna linnult palumata saadud mälestust enne maha pesta, kui raha mõnda mängumasinasse paneb. Soomes jagub neid igale nurgale. Tulemus? „Ei võitnud,” nendib Susanna. „Juttutupa vetsus püüdsin natuke juukseid pesta, aga sisuliselt esinesin lõpuks ikka, linnukaka peas.”\nEuroopa on risti-põiki läbi käidud\nKülastatud riike on nii tal kui ka Holgeril kogunenud korralik kollektsioon. Küsimusele, kus nad on käinud, vastab Holger, et õigem oleks küsida, kus ei ole. Ja vastab kohe ise – Aasias! Ent juba novembris ootab teda ees esinemine Jaapanis Tokyo Blue Note’i klubis. Euroopa on risti-põiki läbi käidud ja nüüd unistab Holger, et ehk võiks ka USA 50 osariiki läbi mängida. Nii mõnessegi on ta juba jõudnud ja San Franciscos esinesid nad koos Susannaga. „Seal oli kodukontsert. Me ei teadnud, kus täpselt oleme, kuni ühel hetkel nägime, et kaminasimsil on kaks Grammyt. See oli esimene kord, kui sain Grammyt käes hoida,” muheleb Susanna.\n„Mõtlesin, mis võiks olla meie ühine keel, kui mina ei laula Smilersit ja nemad ei mängi džässi.”\nReisiva muusiku jaoks võib tegelikkus olla sellinegi, et iga järgmine päev tähendab uut riiki. See eeldab toimuva pidevat enese jaoks mõtestamist. Susanna on seda kunagi arutanud ühe oma õpetaja, džässlaulja Deborah Browniga. „Koduriigis esineda on midagi muud kui tuuritada mööda maailma, kus muusik peab suutma endale ükskõik kus koduse tunde tekitada. Ja kohe kindlasti peab ta oskama üksi olla, eriti kui reisib ilma bändita,” ütleb Susanna. Ta ise on kõige rohkem puudust tundnud sellest, et ei saa reisides ägedaid seiklusi sõprade ja sugulastega jagada. Rääkimine pole päris see.\nSama tunne on tuttav ka Holgerile. „USA-s on palju seda, et keegi helistab, kutsub mingile keikka’le, lähed kohale, sulle visatakse lood ette ja mängid tüüpidega, keda sa pole kunagi näinud,” ütleb ta. Muide, kui Eestis tehakse pea alati enne esinemist proovi, siis USA-s eriti mitte. „Tasud on nii väikesed, et keegi ei viitsi nende pärast proovi teha,” nendib Holger sealset tegelikkust.\nBeebi ja seikleja\nReisijana on Holger ja Susanna kardinaalselt erinevad. „Kui olen tuuril, siis näen ma linna juhul, kui mind viiakse ja tuuakse. Olen selles mõttes täielik beebi, keda peab hoidma,” naerab Holger. „Minu jaoks on väga oluline üksi olla ja end täielikult muusikale fokuseerida.” Susanna aga kalpsab välismaal hotellist välja peaaegu kohe, kui on sinna jõudnud. „Tahan seda kohta, kus ma olen, võimalikult palju näha. Ja mulle meeldib kohalikega rääkida,” ütleb ta. See pole enamasti kuigi keeruline, sest peale eesti keele räägib Susanna soome, inglise, prantsuse, itaalia ja hispaania keelt ning tönkab mõnevõrra ka vene keelt.\nHolger esineb enamasti oma bändiga, kuid Susannale antakse bänd sageli kohapeal.\nKa muidu on Holgeri ja Susanna reisid erinevat tüüpi. Holger esineb enamasti oma bändiga, kuid Susannale antakse bänd sageli kohapeal. „Saad noodid ette, vaatad siis poole tunniga lood läbi ja järgmisel päeval on võib-olla juba uus bänd,” tunnistab Susanna vajadust olla paindlik.\nPärast Baltic Sunil esinemist lähevad Susanna ja Holger juba edasi Peterburi, et esineda „Neeva sümfoonial” – üritusel, millest nad esialgu veel kuigi palju ei tea. Nad nendivad, et see on asi, mida muusikute sõpradel on sageli raske mõista – et nii ongi, nad tõesti ei tea sageli täpsemalt, mis toimub. Tuleb lihtsalt usaldada, et keegi tuleb vastu, keegi viib ja toob. „Puu all magama pole veel pidanud,” ütleb Susanna rõõmsalt. Sellegipoolest pole Peterburi mineku planeerimine läinud väikeste äpardusteta. Nimelt avastas Holger napilt enne viimast võimalust, et pass aegub peagi. Nii et mis seal ikka, kiirpassi järele ja seejärel kiirviisat taotlema.


Kõik lehelood 3. märts 2016\nSuured pühad on nüüd seljataga ja naistel töid-tegemisi küllaga. Eks see ole iga-aastane teema, et arutatakse nende naiste kleidimoodi, kes presidendiballile pääsesid. Naisvägede juhatajaks on teadagi Leida.\nEV98 Presidendi vastuvõtt Foto: Hendrik Osula\nLeida sõna maksab nii õhus kui ka maa peal. Tema arvamisega mitte nõus olemine ei tule kõne allagi. Mina seda kostüümide paraadi ei vaadanud, küll aga aumärkide jagamist. Pean tunnistama, et presidendil on hea maitse. Kes vähegi noorem ja kobedam naisnähtus oli, sai riigijuhilt mõlemale põsele musi. Need aga, kellel aastaid ülearu, pidid leppima tugeva käepigistusega.\nSamal ajal kui küljeluu punasel vaibal liikumist jälgis, seadsin sammud Kolme M-i klubisse sõpradega kohtuma. Arutasime Tigu Evaldi ja Põhu Karlaga teemasid, mis meile tundusid üsna olulised. Kõige tähtsamaks pidasime Karla uuele samakapartiile hinnangu andmist.\nMida aeg edasi, seda enam hakkasid ka teised teemad meid huvitama. Näiteks mitu aastat veel arutatakse kooseluseadust ja kellele seda vaja on. Saab ikka meil kino. Seda näitas ka asjaolu, et mandariinidega vehklemise eest oleksid meie mehed peaaegu Oscari saanud.\nNeljanda pudeli juures tegin ettepaneku esitada Luuavarre OMi korraldajate linnade nimestik. Meil on korralik staadion olemas. Tuleks mõned pingid juurde klopsida, staadioni rajajooni kriidiga värskenda, ja staadion ongi rekordite purustamiseks valmis. Majutuskohtadega pole samuti probleemi. Paar tühjaks jäänud maja veidi üles vuntsida, ja elamine nagu lukshotellis. Karla ja Evald olid minu mõtte suured pooldajad. Ainuüksi juba selle idee eest peaks meid kolme Luuavarre aukodanikeks kuulutama.


Näed väsinud välja? Sind häirivad Sinu vajunud või „kottis“ silmalaud? - Clinica - Ilukirurgia Erakliinik Tartus\nKas Sinu silmade ümber on tekkinud kortsud või „kotid“? Vananedes naha elastsus väheneb ning selle tulemusena Sinu laugude nahk lõtvub. Lõtvunud silmalaud võivad hakata segama Sinu vaatevälja ning Sinu üldine välimus tundub vana ja väsinud. Kuidas peatada vananemist, et taas noor välja näha? Clinica Erakliiniku tippkirurg dr Peep Pree selgitab, kuidas toimub silmalaugude plastika operatsioon ja kui kaua kestab operatsiooni tulemus.\nSilmaümbruse nahk on võrreldes muu nahaga näol ja kehal tunduvalt õhem ning tundlikum. Just sel põhjusel ilmuvadki Sinu silmade ümber kiiremini nähud vananemisest ja väsimusest. Sagedasti ilmneb ülemiste silmalaugude allavajumist ning alumiste silmalaugude kotitamist. Ülemisi silmalaugusid lasevad patsiendid enamasti korrigeerida kesk-eas, sest alla vajunud laud piiravad vaatevälja ning raskendavad silmalaugude värvimist. Alumisi silmalaugusid korrigeerivad naised juba aga nooremas eas, kuna „kottis“ silmaalused võivad anda Sinust vale signaali. Tihtipeale seostatakse „kottis“ silmaaluseid ebatervislike eluviisidega – liigne alkoholi tarbimine, vähene magamine, rohke stress jne. Kui aga elad tervislikult – tarbid piisavalt vedelikku, sööd tervislikku toitu ning magad piisavalt, kuid „kottis“ silmaalused siiski kuhugile ei kao, võib olla tegemist anatoomilise eripäraga, mida saab lahendada ainult kirurgilise operatsiooniga.\nSilmalaugude plastika on väga levinud ja sagedane operatsioon Clinica Esteetilise Kirurgia Erakliinikus. Operatsiooni teeb kirurg olenevalt vajadusest, kas ülemistele või alumistele laugudele või mõlemaile korraga. Operatsiooni käigus eemaldab kirurg Sinu silmade ümbrusest liigse naha ja rasva. Teatud juhtudel on aga tegemist naha-aluse rasvkoe taandarenguga ja siis võib kasu olla hoopis rasva lisamisest – oma rasva siirdamisest.\nArst teostab operatsiooni kas kohaliku tuimestuse või üldnarkoosiga. Tehniliselt on ülalau operatsioon lihtsam, alalau operatsioon aga keerulisem ning sellest tulenevalt taastumisprotsess ka pikem. Silmalaugude operatsiooni järel tuleb Sul arvestada 7-10 päevase taastumisperioodiga. Tavapärase füüsilise aktiivsuse juurde võid pöörduda 2-3 nädala pärast.\nSilmalaugude operatsiooni tulemused kestavad 7-10 aastat. Et Sinu nooruslikud silmad näeksid head välja võimalikult kaua peale operatsiooni, tuleb enda eest hoolt kanda. Toitu tervislikult, tarbi piisavalt vedelikku ning viibi värskes õhus. Kaasa aitab ka igapäevane nahahoolitsus spetsiaalsete silmalau seerumite ja kreemidega.\nSoovid lahti saada vajunud ning „kottis“ silmalaugudest, et välja näha värskem, nooruslikum ja kaunim? Clinica Erakliiniku spetsialistide pikaajalised kogemused garanteerivad operatsiooni oodatavad tulemused pikkadeks aastateks. Võta ühendust Clinica Erakliiniku tippspetsialistiga juba täna ning lepi kokku aeg silmalaugude plastika operatsiooni konsultatsiooniks. Sinu noorem ning kaunim Sina ootab Sind!


Iga inimese panus on oluline - Pluss\nHome » Frontpage » Iga inimese panus on oluline\nBritt Solveig Oleivsgård on üles kasvanud väikeses Norra külakeses, kus elades ei omanud ta visiooni sellisest elust ja tööst, nagu tal on täna – tulevane misjonär nägi end edaspidi leiba teenimas sellega, millega ka ta vanemad enne teda. Ent Jumalal oli temaga muud mõttes. Kui Britt oli kuueteistaastane, võttis ta Jeesuse oma ellu vastu ja tänaseks on ta reisinud misjonärina koguni läbi kolmekümne riigi. Britt näeb oma missiooni peamiselt Euroopas, lootes siinseid inimesi Jumalale lähemale tuua.\nBritt rääkis tõestisündinud lugusid inimestest, kellega on misjonärina töötades kokku puutunud. Ühes loos rääkis ta Inglismaa poisikesest, kes kuulis esimest korda elus jõululugu. Lugu meeldis lapsele väga, ent peategelase nimi seostus tal miskipärast sõimusõnaga. Ta tundis tundis huvi, miks pandi imikule nimeks Jeesus, kui leidus ka viisakamaid nimesid… võime seepeale vaid ette kujutada, millises kontekstis laps oli nime “Jeesus” kuulnud.\nViimane lugu paneb meidki mõtlema, kuidas on lood Jumala tundmisega Euroopas. Kui olulisel kohal on Jumal eurooplaste jaoks tänapäeval? Kui palju on veel lapsi, nagu see väikemees, kes ei ole kuulnud nime “Jeesus” tõelist tähendust, hoolimata kirikute rohkusest Euroopas?\nMuuhulgas kuulsime lugu Afganistanist pärit inimesest nimega Ali, kes sattus Norrasse immigrandina. Kuna tal oli raskeid läbielamisi minevikust, esines tal sageli probleeme magamajäämisega. Kord, olles unne suikunud, sai ta unenäos kutse Jeesusele järgneda. Olles seepeale sattunud kirikusse, avastas Ali enda jaoks jumalakoja kui ainsa paiga, kus ta sai magada, sest ta ei tundnud hirmu. Saades teada, et just Jumala rahu oli see, mis aitas tal magama jääda, sai ta kristlaseks. Kui saabus aeg Afganistani tagasi pöörduda, võttis ta Jeesuse oma südames kodumaale kaasa, et Teda teistelegi tutvustada.\nMaailmas leidub täna tervelt 1500 inimrühma, kelleni ei ole veel misjonisõnum jõudnud. Seepärast rõhutab misjonär Britt evangeeliumi levitamise olulisust ja iga üksikisiku panust sellesse – Jeesus on küll maksnud iga praegu maailmas elava inimese pattude eest, kuid on väga vaja töötegijaid, kes inimesteni misjonisõnumit viiksid. Britt mainis oma kõnes, et misjonitöö on kõigi jaoks, kes on kutsutud olema Jeesuse jünger. Misjon ei ole midagi keerulist – misjonitööd saab teha igapäevaselt, jagades evangeeliumit töökaaslastega, tuttavatega, pereliikmetega… võimalusi on palju. Igapäevaselt.\nAga vahel võime tunda kutset pakkida kohvrid ja minna evangeeliumi levitama kuhugi kaugele, eemale kodust. See võib olla ebamugav ja alati on võimalik leida põhjuseid, miks ei saa minna – miks on parem püsida seal, kus oled.\nSeda silmas pidades julgustab misjonär vajadusel loobuma seni tuttavatest oludest ja mugavast keskkonnast, et lasta Jumalal enda läbi maailmas tegutseda. Ka Britt ise jättis seljataha lapsepõlveküla ja Norra mugavad tingimused, sealhulgas kõrge palga, sest tundis, et maailm vajab ka tema kui üksikisiku panust.\nMillise ülesande on usaldanud Jumal Sulle? Milliste inimesteni oleks Sul võimalik evangeeliumi viia? Sinu panus on väga oluline. Isegi kui vahel on misjonitöö tegemine raske, võid olla kindel, et Jumal on Sind alati toetamas, nii kergematel kui ka rasketel hetkedel.\nTekst Kata-Leen Rebane\nFoto Tiit Kuusemaa


See Kingstoni klassikaline Kiwi bach on kahe nimetusega - lairibaLoe Edasi\nPõhiline lairiba See Kingstoni klassikaline Kiwi bach on kahe nimetusega\nKingstoni südames järve lähedal istuv klassikaline Kiwi bach pakub lõputuid võimalusi. Vaadake lähemalt sellest kahe pealkirjaga majutusasutusest allpool\nAadress : 97/93 Kent Street, Kingston, Queenstown-Lakes, Otago\nMaa suurus: 1618sqm\nKontakt : Jessica Coburn, 021 955 558\nOksjon: reedel, 24. mail 2019 kell 12.00 hotellis Sofitel, Duke Street 8, Queenstown\nKenti tänav 97/93 on tohutu ulatusega kinnisvara. Suur maatükk, kokku 1616 ruutmeetrit ja koosneb kahest nimest, igaüks 809 ruutmeetrit, on sellel kinnistul võimalus jagada osadeks või osta neid puhtalt perepuhkuse koduks, et tulla autentse kiiviriba juurde. Valikuid on lõputult.\nSee ainulaadne maatükk asub Kingstoni südames, peaministri, tulevase ja tulevase arengu vastas. See täielikult tarastatud osa ilusate vanade rajatud puudega ja kahe magamistoaga, ühe vannitoaga, on hooldatud ja hooldatud, et teie ja teie pere saaksite neid pühi nautima Wakatipu järve ääres.\nAinult jalutuskäigu kaugusel kohalikest restoranidest ja baaridest, Kingstoni algkoolist ja muidugi järvest on kõik mugavused lähedal ja Queenstownist vaid 30-minutise autosõidu kaugusel.\nJaotamise võimalus annab teile ostjana tohutu hulga võimalusi, müües iga ploki eraldi, ehitades ühele küljele ja teisele pangale pannes või mõlemale isegi ehitades ning suurendades väärtust dramaatiliselt.\nKui ülemeremaade omanikud vajavad seda saiti kadunud, võtke juba täna ühendust ja uurige, kuidas muuta see teie omaks!\nVaatamise korraldamiseks pöörduge Jessica Coburni poole.\n10 parimat nõuannet täiusliku laua seadmiseks jõulude ajal\n5 reeglit paindlike ruumide loomiseks


Jumala riigist (katkendid) | Kirikiri\nKuningriigid, milles pole õiglust, sarnanevad röövlijõukudele\nKui õiglus ära võtta, siis mis on kuningriigid, kui vaid suured röövlijõugud? Sest mis muud on röövlijõuk kui väikene kuningriik? Jõuk ise koosneb inimestest; jõuku valitsetakse valitseja võimuga, see on seotud ühiskondliku leppega; saak jagatakse kokkulepitud seadusega. Kui kõlvatute inimeste hulk kasvab, kasvab see kurjus sellisel määral, et see hõivab maavaldused, püstitab kodusid, võtab enda valdusesse linnad ja alistab rahvad, võtab endale ilmselt ka kuningriigi nime, sest nüüd on need asjad saanud vaieldamatult tema omaks mitte ahnuse eemaldamisega, vaid karistamatuse lisamisega. Tõesti, see oli oivaline ja tõetruu vastus, mille vangi võetud piraat andis Aleksander Suurele. Sest kui see kuningas küsis mehelt, mida too mõtles, kui ta merd vaenulikult enda valduses hoidis, vastas too julgelt ja kangekaelselt: “Mida mõtled sina, kes sa vallutad kogu maismaa? Kuid et mina teen seda pisikese laevaga, siis nimetatakse mind röövliks, samal ajal kui sind, kes sa teed seda suure laevastikuga, nimetatakse keisriks.”\nRaamat 4, peatükk 4\nUhkusest üleastumises, mis teeb üleastumise enda veelgi halvemaks\nKuid uhkus on halvem ja hukkamõistetavam, sest see otsib vabanduse kaitset isegi silmnähtavates pattudes, nagu see oli esimeste inimeste patus, mil naine ütles: “Madu pettis mind, ja ma sõin!”, ja mees ütles: “Naine, kelle Sa mulle kaasaks andsid, tema andis mulle puust ja ma sõin!” Siin ei kõla ühtegi andekspalumist ega ühtegi tervendavat abipalvet. Sest kuigi ka nemad, nagu Kain, ei eita oma tegu, mida nad on toime pannud, püüab nende uhkus seda valelikult kellelegi teisele omistada - naise uhkus maole, mehe uhkus naisele. Kuid seal, kus on jumalikust käsust selgelt üle astutud, on see pigem enda süüdistamine kui vabandamine. Sellepärast see, kuidas nad seda tegid - naine mao nõuandel ja mees naise soovitusel - ei tee üleastumist väiksemaks, muidu peaks peale Jumala olema olemas veel keegi teine, keda uskuda või kellele kuuletuda.\nRaamat 14, peatükk 14\nMaise ja taevase riigi loomusest\nNiisiis, kaks riiki on loodud kahe armastuse poolt: maine riik enesearmastuse poolt, isegi kuni Jumala põlguseni; taevane riik tõelise Jumala armastuse poolt, isegi kuni inimese enda põlguseni. Ühe sõnaga, esimene kiitleb iseendas, teine Jumalas. Sest esimene otsib au inimestelt, kuid teise suurimaks auks on Jumal, südametunnistuse tunnistaja. Esimene tõstab oma pea iseenda auks; teine ütleb oma Jumalale: „Sina oled minu au, Sina tõstad mu pea üles”. Esimese valitsejates, ja ka rahvastes, kelle need valitsejad on alistanud, valitseb võimuiha; teises teenivad valitsejad ja alamad vastastikku üksteist armastuses, ülemad alamatega nõu pidades ja alamad ülematele kuuletudes. Esimene rõõmustub omaenda võimukandjate tugevusest; teine ütleb oma Jumalale: „Sind ma armastan, Issand, mu tugevus.” Ja sellepärast taotlevad esimese riigi targad inimesed inimese järgi elades kasu omaenda ihudele või hingedele, või mõlematele, ja need [maises riigis], kes on õppinud tundma Jumalat, “ei ole Teda kui Jumalat austanud ega tänanud, vaid on oma mõtlemistes saanud tühiseks ja nende mõistmatu süda on läinud pimedaks. Kiites endid targaks,” see tähendab, et nad on iseenda uhkuses ennast targaks ülistanud - “on nad saanud rumalaks ja on kadumatu Jumala au vahetanud kaduva inimese ja lindude ja neljajalgsete ja roomajate sarnase kuju vastu”. Sest need olid kas rahva juhid või järgijad kujude jumaldamises, ja “on austanud ning teeninud loodut enam kui Loojat, kes on ülistatud igavesti.” Kuid teises riigis ei ole inimlikku tarkust, on vaid ainult jumalakartus, mis annab tõelisele Jumalale õige au ja ootab oma tasu pühakute - nii pühade inglite kui pühade inimeste - ühiskonnas, „et Jumal oleks kõik kõigis.“\nRaamat 14, peatükk 28\nKahest inimeste liigist,mis algusest peale kulgevad erinevate eesmärkide suunas\nParadiisi õndsusest, paradiisist endast ja meie esimeste inimeste elust paradiisis, nende patust ja karistusest, on inimesed palju mõelnud, rääkinud ja kirjutanud. Ka meie oleme neist asjadest eelnevates raamatutes rääkinud ja oleme kirjutanud kas seda, mida me oleme pühakirjast lugenud või mida me oleme sellest mõistuspäraselt järeldanud. Kui me peaksime esitama neist asjadest detailsema uurimuse, kerkiks üles lõputul arvul erinevaid küsimusi, mis annaks meile tööd rohkem, kui meie praegused võimalused seda lubavad. Ei saa loota, et me leiaksime ruumi vastata igale küsimusele, mida võivad esitada tegevusetud ja kiuslikud inimesed, kes on alati valmis küsima rohkem küsimusi kui nende mõistus vastata suudab. Siiski usun ma, et me oleme õieti käsitlenud neid suuri ja keerulisi küsimusi, mis puudutavad maailma, inimese hinge või inimkonna enda algust. Selle inimkonna oleme me jaotanud kahte ossa - esimene koosneb neist, kes elavad inimese järgi, teine neist, kes elavad Jumala järgi. Ja neid nimetame me müstiliselt kaheks riigiks või kaheks inimeste ühiskonnaks, millest esimene on ette ära määratud valitsema igavesti koos Jumalaga ja teine minema koos saatanaga igavesse karistusse. Selline on nende lõpp, ja sellest me räägime hiljem. Nüüd aga, mil me oleme juba piisavalt rääkinud nende tekkimisest, kas inglite seas, kelle arvu me ei tea, või kahes esimeses inimeses, pean ma sobivaks rääkida nende kulgemisest alates ajast, mil meie kahest esivanemast sai alguse inimeste sündimine, kuni ajani, mil inimeste sündimine lõpeb. Sest kogu universumi aeg või maailma ajastu, milles surevad inimesed loovutavad oma koha neile, kes nende järel sünnivad, on aeg, milles kulgevad need kaks riiki, millest me räägime. Inimkonna kahe esivanema esmasündinuks oli Kain, kes kuulus inimeste riiki; peale teda sündis Aabel, kes kuulus Jumala riiki. Sest samamoodi nagu ka ühes inimeses kehtib see, mida apostel on öelnud: „Vaimne ihu ei ole esimene, vaid maine; selle järel on vaimne“, nii sünnib ka, et iga inimene pärineb hukkamõistetud inimsoost, sünnib kõigepealt Aadamast kurja ja lihalikuna, saab heaks ja vaimseks alles hiljem, kui ta uuestisündimise teel jõuab Kristusesse. Nii oli see inimkonnas tervikuna, kui need kaks riiki alustasid oma kulgemist sündide ja surmade läbi, siis esmasündinuks oli alati selle maailma kodanik ning peale teda see, kes on siin maailmas võõras, kes kuulub Jumala riiki, kes on armust ette ära määratud, armust valitud, armust võõras all maa peal ja armust kodanik üleval taevas. Armust - sest nii palju kui temast endast sõltub, on ta kerkinud esile samast rahvamassist, kellest kõik on algusest peale hukka mõistetud. Jumal tegi pottsepa kombel (selle analoogia ei ole apostel esitanud häbitult, vaid läbimõeldult) samast segust ühe anuma auks, teise häbiks. Kuid kõigepealt tehti anum häbiks ja peale seda tehti teine anum auks. Sest igas inimeses, nagu ma olen juba öelnud, on kõigepealt see, mis on hukka mõistetud, millest me ilmtingimata peame alustama, kuid millesse me ei pea paratamatult jääma. Pärastpoole on see, mis on heaks kiidetud, milleni me võime edasi liikudes jõuda, ja millesse, kui me oleme selleni jõudnud, me võime jääda. Mitte et iga kuri inimene saab heaks, vaid, et ei saa heaks ükski inimene, kes pole kõigepealt olnud kuri. Mida kiiremini keegi heaks muutub, seda rutem saab ta endale uue nime ja nii katab uus nimi ära tema vana nime. Sellepärast on Kaini kohta kirjutatud, et ta ehitas linna, kuid Aabel, kes oli maa peal vaid ajutiselt, ei ehitanud linna. Sest pühakute riik on üleval, kuigi see sünnitab siin maa peal kodanikke, kelle kujul see riik maa peal võõrana ringi rändab nii kaua, kuni jõuab kätte selle valitsemisaeg, mil ta kogub kokku kõik inimesed nende ihude ülestõusmise päeval; ja siis antakse neile tõotatud kuningriik, milles nad saavad igavesti valitsema koos oma valitseja, ajastute Kuningaga.\nRaamat 15, peatükk 1\nMaise riigi konfliktist ja rahust\nKuid et maine riik ei ole igavene (sest see ei ole enam riik peale seda, kui talle määratakse ülim karistus), siis on selle varad siinses maailmas ja tema ühiskond rõõmustab nendes niivõrd suurel määral, kuivõrd need asjad seda võimaldavad. Kuid see ei ole selline hüve, mis vabastaks selle armastajaid kõigist puudustest, mille tõttu on see riik tihti suures osas ise enda vastu lõhenenud kohtulike vaidluste, sõdade, tülide ja selliste võitude näol, mis on kas lühiajalised või surmatoovad. Sest iga maise riigi osa, mis relvastub teise osa vastu, püüab olla rahvaste alistaja, kuid on ise pahede käes vangis. Siis, kui ta on võidukas ja uhkus teda ülendab, on tema võit surmatoov; kuid kui ta pöörab oma mõtted meie sureliku olukorra ühistele kannatustele ja on pigem mures nende viletsuste pärast, kui ülendatud juba saavutatud edust, siis see võit on küll kõrgemat sorti, kuid ikkagi ainult lühiajaline; sest ta ei saa jääda alatiseks valitsema nende üle, kelle ta on võidukalt alistanud. Kuid asju, mida see riik ihaldab, ei saa õigustatult nimetada kurjadeks, sest see riik ise on oma inimliku loomuse kohaselt parem kõigist teistest inimlikest hüvedest. See riik ihaldab maist rahu selleks, et nautida maiseid hüvesid; just selle rahu saavutamiseks peab ta ka sõdu; kui ta on vallutanud, ja ei ole enam kedagi, kes talle vastu hakkaks, siis on tal rahu, mida ei olnud vastanduvatel osapooltel, kes võitlesid nende asjade nautimise pärast, mida nad mõlemad korraga omada ei saanud ning mida oli liiga vähe selleks, et rahuldada mõlemat. See rahu nõuab vaevalisi sõdu; see rahu saavutatakse võiduga, mida peetakse auliseks. Kui võidab osapool, kellel oli õiglasem põhjus sõjaks, kes siis kahtleks, et võit on õnnitlemist väärt ja ei peaks tulemust ihaldatavaks rahuks? Need on head asjad ja on ilma kahtluseta Jumala annid. Aga kui nad jätavad hooletusse taevase riigi juurde kuuluvad paremad asjad, mida saavutatakse võiduga igavikus ja kõige kindlama rahuga, himustavad praeguseid häid asju nii väga, et nad peavad neid ainsateks ihaldatavateks asjadeks, või armastavad neid rohkem kui neid asju, mida usutakse olevat paremad - kui see on nii, siis on paratamatu, et viletsused järgnevad ja isegi suurenevad.\nRaamat 15, peatükk 4


KIK taotlusvoor, uus õppeprogramm ja 15. märtsil Meriinovillast salli töötuba Luke mõisa Käsitöökojas - Luke Mõis\nKIK taotlusvoor, uus õppeprogramm ja 15. märtsil Meriinovillast salli töötuba Luke mõisa Käsitöökojas\nKuna 16. märtsini on võimalik KIKist taotleda toetust keskkonnateemalistele õppeprogrammidele, siis on Luke mõisal üks tore UUDIS ka seoses õppeprogrammidega. Alates sügisest pakume uut programmi VANAST UUS.\nMuidugi teeme endiselt ka neid toredaid programme: kevad mõisapargis, sügis mõisapargis, Loodust uurima koos kaisuloomaga ning Mõisalaste mängud looduses.\nProgrammis VANAST UUS tutvume erinevate looduses leiduvate ja koduses majapidamises üle jäävate materjalidega, mis sobivad meisterdamiseks. Saame teada, mis on taaskasutus. Paneme lapsi kaasa mõtlema ja kaasa rääkima erinevatest keskkonnaprobleemidest ning arutlema, kuidas iga laps saaks positiivsetele muutustele ise kaasa aidata. Programmi esimeses osas meisterdame käsitöökojas taaskasutusmaterjalidest ühe eseme ja teises osas omandame teadmisi ja kogemusi keskkonnaprobleemidest läbi maastikumängu.\nProgramm on sobilik 1-4 klassile.\nRohkem saad programmide kohta lugeda siit: https://lukemois.ee/teenused/oppeprogrammid/\nMeriinovillast salli töötuba – märgviltimine Luke mõisa Käsitöökojas\nSeekord on sul hea võimalus tulla meriinovillast salli tegema.\nSall valmib märgviltimise teel siidisallile. Töötoa jooksul saab iga osaleja juhendaja kaasabil valmis ühe salli.\n15.märts kell 11-16, pühapäeval – töötuba Luke mõisa käsitöökojas\nTöötuba: meriinovillast salli valmistamise töötuba.\nTöötuppa mahub 6 osalejat. töötuba on sobilik täiskasvanule.\nVahendid: siidisall ja meriinovill ja viltimise nõelad korraldajatelt.\nPalume osalejatel kaasa võtta suurem kauss, kus salli saab loputada, üks suur froteest saunalina ja kui on siis vana kardinat salli katmiseks (50×190)\nRegistreerimiseks palume kirjutada meilile info@lukemois.ee või helista 55689096/5088359 või kirjuta fb postkasti. Palume lisada oma nimi, meiliaadress ja telefoninumber. Vastame kõikidele meilidele ja anname teada vabade kohtade olemasolust. Lõplik registreering kinnitatakse osalustasu tasumisel Sihtasutus Luke Mõis a/a-le EE891010220123984019. Palume selgitusse lisada sall ja osaleja nimi.


Teisenda AU mõõtühikuks Link (Astronoomiline ühik mõõtühikuks Link)\nAU to Link\nAstronoomiline ühik to Link\nKui palju on Link ühes Astronoomiline ühik?\n1 Astronoomiline ühik [AU] = 743 646 458 184,2 Link - Mõõtühikute kalkulaator, mida on võimalik muu hulgas kasutada Astronoomiline ühik mõõtühikuks Link teisendamiseks.\nTeisenda Astronoomiline ühik mõõtühikuks Link (AU mõõtühikuks Link):\nSelle kalkulaatoriga on võimalik teisendada väärtus koos algse mõõtühikuga, näiteks '192 Astronoomiline ühik'. Seda tehes võib kasutada ühiku täielikku nimetust või selle lühenditnäiteks 'Astronoomiline ühik' või 'AU'. Seejärel määrab kalkulaator teisendatava mõõtühiku kategooria, näiteks 'Pikkusühikud'. Pärast seda teisendab see sisestatud väärtuse kõikidessee talle teadaolevatesse sobivatesse ühikutesse. Saadud loendist leiate kindlasti ka selle teisenduse, mida te algselt otsisite. Teisendatava väärtuse võib sisestada ka järgmiselt: '19 AU na Link' või '16 AU to Link' või '30 Astronoomiline ühik -> Link' või '83 AU = Link' või '95 Astronoomiline ühik na Link' või '7 Astronoomiline ühik to Link'. Selle alternatiivi puhul arvutab kalkulaator välja kohe, millisesse ühikusse algne väärtus teisendatakse. Sõltumata sellest, millist neist võimalustest kasutatakse, säästab see tülikast nimekirja otsingust paljude kategooriate ja lugematute toetatud ühikute hulgast. Kogu see töö tehakse meie eest kalkulaatori poolt ning see võtab vaid murdosa sekundist.\nLisaks võimaldab kalkulaator kasutada matemaatilisi väljendeid. Selle tulemusena ei saa mitte ainult numbreid üksteisega võrrelda, näiteks '(10 * 49) AU'. Erinevaid mõõtühikuid võib teisendamisel samuti omavahel otseselt siduda. See võib näiteks välja näha nii: '192 Astronoomiline ühik + 576 Link' või '92mm x 65cm x 13dm = ? cm^3'. Sellisel viisil kombineeritud mõõtühikud peavad mõistagi sobima kokku ja olema vastavas kombinatsioonis mõistlikud.